**Referat af bestyrelsesmødet onsdag den 17. juni 2015 kl. 2000 hos Allan, Valdemarsgade 1 B**

Til stede var Henrik, Lars, Philip, Anita, Ninna og Allan.

1. Godkendelse af referat fra sidste møde

*Godkendt*

1. Godkendelse af dagsordenen

*Godkendt*

1. Reparation af terrassen efter at der er indkommet supplerende tilbud på arbejder hos Poul Christensen og på mur.

*Vi har fået et tilbud fra Guido Schmeer på reparation af muren så der ikke trænger fugt ind i Poul Christensens kælderlejemål, på rensning, pudsning og maling af læmur rundt om terrasse og det samme for underfacaden. Tilbuddet er på 46.000 kr. incl. moms. Det er accepteret og arbejdet påbegyndt. Tilstanden på terrassens bærende jern skal tillige undersøges.*

1. Iværksættelse af udbedring af fugtskader i to lejligheder i nr. 83.

*Arbejdet er stort set færdiggjort og vi foretager og ikke yderligere.*

1. Tv-signal fra You See.

*Lars er i kontakt med TDC og vi afventer et kontraktforslag. Hvert enkelt medlem skal indgå aftale med TDC. Afhængig af udformningen tager vi stilling til hvorledes de enkelte medlemmer kan tilslutte sig kontrakten.*

1. Status på 1 A III t.v. om vedligeholdelsesstand og adgang til lejligheden for at konstatere lovlighed af indretning.

*Beboeren har kontaktet vores ingeniør og vi afventer at en besigtigelse kan komme i stand.*

1. Skilte på haner til lukning af vandforsyningen med angivelse af de afsnit der lukkes for.

*Registreringen er foretaget og vi afventer nu opsætning af skilte. Ninna forfølger sagen.*

1. Eventuelt, herunder henvendelse fra Tim til Parkering København
2. *Caroline & Timothy deltog under dette punkt og oplyste at de havde kontaktet kommunen om at få flere parkeringspladser i gaden. Dette havde ikke ført noget med sig og Allan vil herefter på foreningens vegne forsøge sig med en henvendelse.*
3. *Vi vil følge op på om der er monteret effektiv rottespærring i vores kloak. Ninna forfølger spørgsmålet.*
4. *Visse dele af vores varmecentral bør efterses regelmæssigt. Vi hører bbb vvs om de kan tilbyde dette på abonnementsbasis. Ninna spørger.*
5. ***Næste bestyrelsesmøde er mandag den 10. august kl. 20 hos Allan.***